b'\n_START_ARTICLE_\nJohannes Andreas Grib Fibiger\n_START_SECTION_\nRaziskovalno delo\n_START_PARAGRAPH_\nMed raziskavami tuberkuloze pri laboratorijskih podganah je odkril, da imajo nekatere od njih tumorje. Kot vzrok za rakave spremembe je izpostavil zajedavske gliste, s katerimi so bile oku\xc5\xbeene podgane. Za to odkritje je leta 1926 prejel Nobelovo nagrado za fiziologijo ali medicino. Vendar pa se je kasneje izkazalo, da gliste niso neposredni vzrok za raka, temve\xc4\x8d da gre za nespecifi\xc4\x8den odziv na po\xc5\xa1kodbe celic. Leta 1915, dve leti po Fibigerjevem odkritju, je Japonec Kacusaburo Jamagiva dosegel podobne rezultate z nana\xc5\xa1anjem katrana na u\xc5\xa1esa zajcev. Ker je imelo Japon\xc4\x8devo odkritje kasneje mnogo ve\xc4\x8dji vpliv na to raziskovalno podro\xc4\x8dje, so nekateri zgodovinarji mnenja, da bi moral biti Jamagiva vsaj soprejemnik Nobelove nagrade.'